Source: https://pravo.red.sk/danove-pravo
Timestamp: 2019-10-22 11:46:14+00:00
Document Index: 9272753

Matched Legal Cases: ['§ 4', '§ 81', '§ 4', '§9', '§ 244', '§34', '§42']

Daňové právo | Právne služby
Poradenstvo v oblastí daní, odvodov a poplatkov, daňového konania v zmysle slovenských právnych predpisov (platnej legislatívy SR), prispôsobené najrôznejším potrebám klientov, najmä so zameraním na vyhotovenie rôznych daňových podaní, na poradenstvo v oblasti daňovej optimalizácie, kde Vám poradíme všetky dostupné legálne postupy na optimalizáciu Vášho daňového zaťaženia, napríklad možnosti využitia všetkých daňových úľav, oslobodení a výhod, najvýhodnejšie spôsoby zdanenia rôznych druhov príjmov u fyzických osôb, riešenie minimalizácie nákladov, ktoré nie sú daňovo uznané v prospech nákla
Čítať viac o Daňové poradenstvo
Spracovanie a podanie daňových priznaní
Daňové priznanie podáva vo všeobecnosti každý, koho príjmy v zdaňovacom období presiahnu 50 % sumy zodpovedajúcej 19,2-násobku sumy životného minima. Najčastejším prípadom, kedy fyzická osoba daňové priznanie napriek tejto skutočnosti podať nemusí je, ak poberá len príjmy zo závislej činnosti a požiada zamestnávateľa o ročné zúčtovanie preddavkov (pri splnení všetkých náležitosti vyžadovaných zákonom).
Čítať viac o Spracovanie a podanie daňových priznaní
Registrácia daňovníkov
(§ 4 z.č. 222/2004 Z.z.) Zdaniteľná osoba, ktorá má sídlo, miesto podnikania alebo prevádzkareň v tuzemsku, a ak nemá takéto miesto, ale má bydlisko v tuzemsku alebo sa v tuzemsku obvykle zdržiava, a ktorá dosiahla za najviac 12 predchádzajúcich po sebe nasledujúcich kalendárnych mesiacov obrat 49 790 eur, je povinná podať daňovému úradu žiadosť o registráciu pre daň. Zdaniteľná osoba je povinná podať žiadosť o registráciu pre daň do 20. dňa kalendárneho mesiaca nasledujúceho po mesiaci, v ktorom dosiahla vyššie uvedený obrat.
Čítať viac o Registrácia daňovníkov
Zrušenie registrácie pre daň
(§ 81 z.č.222/2004 Z.z.) Platiteľ, ktorý je registrovaný podľa § 4 zákona č. 222/2004 Z.z. o dani z pridanej hodnoty (DPH) môže požiadať o zrušenie registrácie pre daň najskôr po uplynutí jedného roka odo dňa, keď sa stal platiteľom, ak jeho obrat nedosiahol za 12 predchádzajúcich po sebe nasledujúcich kalendárnych mesiacov sumu 49 790 eur. Platitelia, ktorí podnikajú spoločne na základe zmluvy o združení, započítavajú do obratu svoje obraty a obrat zo spoločného podnikania.
Čítať viac o Zrušenie registrácie pre daň
(§9 z.č. 563/2009 Z.z.) Daňový subjekt, jeho zákonný zástupca alebo jeho opatrovník sa môže dať zastupovať zástupcom, ktorého si zvolí a ktorý koná v rozsahu plnomocenstva udeleného písomne alebo ústne do zápisnice u správcu dane. Plnomocenstvo je voči správcovi dane účinné odo dňa jeho doručenia správcovi dane alebo odo dňa jeho udelenia do zápisnice u správcu dane. Zastupovanie daňového subjektu zástupcom nevylučuje, aby správca dane vykonával úkony v nevyhnutných prípadoch s daňovým subjektom priamo alebo aby správca dane vyzval daňový subjekt na vykonanie niektorých úkonov.
Čítať viac o Zastupovanie v daňovom konaní
Preskúmanie rozhodnutí správnych orgánov pre všetky druhy daní
(§ 244 - 250 z.č. 99/1963 Zb.) V správnom súdnictve preskúmavajú súdy na základe žalôb alebo opravných prostriedkov zákonnosť rozhodnutí a postupov správnych orgánov. Rozhodnutiami správnych orgánov sa rozumejú rozhodnutia vydané nimi v správnom konaní, ako aj ďalšie rozhodnutia, ktoré zakladajú, menia alebo zrušujú oprávnenia a povinnosti fyzických alebo právnických osôb alebo ktorými môžu byť práva, právom chránené záujmy alebo povinnosti fyzických osôb alebo právnických osôb priamo dotknuté. Postupom správneho orgánu sa rozumie aj jeho nečinnosť.
Čítať viac o Preskúmanie rozhodnutí správnych orgánov pre všetky druhy daní
(§34, §42 z.č. 595/2003 Z.z.) Preddavky na daň v priebehu preddavkového obdobia platí daňovník, ktorého posledná známa daňová povinnosť presiahla 1 659,70 eura, pričom preddavkové obdobie je obdobie od prvého dňa nasledujúceho po uplynutí lehoty na podanie daňového priznania za predchádzajúce zdaňovacie obdobie do posledného dňa lehoty na podanie daňového priznania v nasledujúcom zdaňovacom období. Po skončení zdaňovacieho obdobia sa preddavky na daň zaplatené na toto zdaňovacie obdobie započítajú na úhradu dane za toto zdaňovacie obdobie.
Čítať viac o Platenie preddavkov na daň
Daňové právo je odvetvie verejného práva, ktoré sa zaoberá stanovovaním a vyberaním daní ( a poplatkov a odvodov). V užšom zmysle sem patria všetky daňové zákony, v širšom zmysle aj zákony o správe daní ( a poplatkov a odvodov) a príslušné rozhodnutia súdov.
Preskúmanie rozhodnutí správnych orgánov